Source: https://jvj.ro/dan-voicu-nu-va-sta-pe-banca-la-meciul-cu-inter/
Timestamp: 2019-07-21 17:14:58+00:00

Document:
Dan Voicu nu va stă pe bancă la meciul cu Inter - Jurnalul Văii Jiului
A fost suspendat două etape și la meciul de sâmbătă cu Inter Petrila va sta pe bancă. “Nu se poate așa ceva. Noi antrenorii trebuie să devenim surdo – muți, să nu mai vorbim?!”
Antrenorul lui CSM Vulcan, Dan Voicu, se aștepta la cel mult avertisment în urma meciului de campionat de la Dacia Orăștie, dar tehnicianul a avut parte de o surpriză. A fost sancționat cu două etape astfel că va lipsi la unul dintre cel mai importante meciuri care se vor juca sâmbătă, la Vulcan, CSM Vulcan cu Inter Petrila. “Nu se poate așa ceva. Mă așteptam să primesc un avertisment, dar în niciun caz două etape. Bravo lor! Le mulțumesc foarte mult, și când ești nevinovat te suspendă. Nu mai avem voie să vorbim, trebuie să fim surdo muți, asta trebuie să fie calitatea antrenorului. Mă așteptam la un avertisment, dar nicidecum la o suspendare de două etape. Sunt mâhnit și dezamăgit”,a declarat Voicu.
“Sperăm ca meciul să se joace pe teren”
Cu siguranță cel mai atractiv meci de fotbal care se va juca sâmbătă în Valea Jiului este cel de la Vulcan, dintre CSM Vulcan și Inter Petrila. Două echipe cu antrenori ambițioși și orgolii cât încape. Dacă meciul din tur a fost unul cu scântei de data aceasta oficialii celor două echipe speră ca partida să se desfășoare în limita fair-play-ului. “În tur a fost un meci cu probleme și sperăm ca de data aceasta să nu mai existe aceste probleme. Sperăm ca meciul să se joace numai pe teren și cel mai bun să câștige”,a declarat Eugen Duma, președintele clubului Inter Petrila
Filip, incert
Este posibil ca echipa petrileană să nu poată conta pe unul dintre cei mai buni jucători ai săi. Este vorba de jucătorul Marian Filip, care a avut un început de retur în forță marcând patru goluri în două etape, dar care a devenit incert pentru acest meci. Oficialii echipei Inter Petrila au declarat că jucătorul a făcut o contractură după meciul din etapa trecută și nu se știe dacă recuperarea lui se va face în timp util”, a spus Eugen Duma. Marian Filip este jucătorul care s-a pregătit multă vreme sub comanda lui Dan Voicu pe vremea când cei doi erau la Hercules Lupeni. Dan Voicu spune că nu se teme de fostul său elev. “ÎL cunosc foarte bine pe Filip și nu am de ce să mă tem de el”,a punctat Voicu.
Revin jucătorii de bază
CSM Vulcan va putea conta în partida cu Petrila pe serviciile a doi jucători importanți, Farcaș și Ciorâia. Vor lipsi în continuare Harangozo și Belei. Dan Voicu, antrenorul vulcănenilor spune că nu se teme de adversarul său, ci doar de terenul de joc. “Nu mă tem de adversarul nostru, cel mai mult mă tem de terenul care este denivelat și pe care am tot cerut să intre un tăvălug”, a spus Voicu
50 de lei punctul
La acest meci jucătorii echipei gazdă au un obiectiv foarte clar, toate cele trei puncte puse în joc. Elevii lui dan Voicu vor juca și pe o primă de joc. Mai exact punctul la Vulcan se premiază cu 50 de lei așa că în caz de victorie jucătorii vor lua 150 de lei de căciulă. La Inter Petrila, premierea se face în funcție de victorii acumulate și primă de obiectiv. Oricum meciul se anunță unul de urmărit.
CSM Vulcan ocupă locul patru înainte de acest joc cu 28 de puncte, iar Inter Petrila locul cinci cu 27 de puncte.
Vulcanul, cea mai bună apărare
În acest sezon competițional din liga a patra, Retezatul Hațeg care este și lidera la zi a campionatului este formația care a marcat cele mai multe goluri: 47 la număr. Formația cea mai defensivă, cu cea mai bună apărare este CSM Vulcan care a primit doar 6 goluri. Universitatea Petroșani, formație aflată la polul opus rămâne echipa codașă cu cele mai multe înfrângeri, 12, și cu doar o singură victorie în 13 jocuri.
Next story Mulțescu revine în forță la un derby din Liga a doua
Previous story Vulcanul, echipa cea mai sancționată

References: CSM 
 CSM 
 CSM 

CSM 

CSM 
 CSM